als_Latn bos_Latn slv_Latn
Nje padi e pazakonte eshte regjistruar ne Gjykaten e Tiranes. Ministrja Mimi Kodheli i kerkon gjykates te “denoje” per shpifje Partine Demokratike. Objekti i padise eshte pikerisht nje seri deklaratash nga selia blu per disa ushtarake, qe kishin lene ne mes nje takim ne Itali dhe kishin shkuar ne kazino. Ne fakt, deri ketu gjithçka eshte normale, por e pazakonta ne kete padi eshte ne faktin e shumes se kerkuar nga Kodheli. Burime nga Gjykata e Tiranes pohojne se Ministria e Mbrojtjes i kerkon PD-se vetem 10 mije leke, ne formen e demshperblimit. Nuk dihet nese kerkesa per ta denuar PD-ne ne kete shume eshte vertet “demi” i shkaktuar, ndersa Kodheli duket se eshte kujdesur qe te mos rendoje “xhepat” e partise me te madhe opozitare. Por, shuma e kerkuar, mund te jete edhe nje “mburoje” per ministrine, pasi ne kete menyre, shmang edhe taksat e gjykates, e cila kerkon depozitimin e 5 per qind te shumes se kerkuar. Ne kete rast, Ministria e Mbrojtjes ka paguar vetem 500 leke taksa, ndersa pret edhe caktimin e seances se pare gjyqesore. Burimet nga gjykata pohojne se padia eshte hedhur ne short, ndersa ne gjyq do te thirren per t’u paraqitur kallezuesi dhe i kallezuari. Me gjithe shumen simbolike ne “loje”, procesi pritet te jete nje “beteje” mes Ministrise se Mbrojtjes dhe Partise Demokratike, te cilat replikuan ashper me njera-tjetren para pak muajsh, kur nje shkrim i gazetes italiane “Corriere della Sera” ndezi akuzat. Ne ate kohe, opozitaret kerkuan deri ne shkarkimin e Kodhelit, ndersa ministrja i kerkonte prokurorise qe te hetonte keto akuza.
Akuzat e PD-se
Duke iu referuar lajmeve te mediave italiane, me date 20 tetor te vitit te kaluar, Partia Demokratike do te akuzonte kreret e Ministrise se Mbrojtjes per perfshirjen ne nje skandal gjate Samitit te Euro-Azise, qe u mbajt ne Milano ne date 8 tetor. Sipas selise blu, delegacioni shqiptar ka braktisur samitin dhe ka shkuar ne kazino. “Ne Samitin e Euro-Azise qe po mbahet ne Milano, delegacioni shqiptar, i kryesuar nga ministrja e Mbrojtjes Mimi Kodheli, ka braktisur punimet per te shkuar ne kazinote e Sanremos. Gazeta “Corriere della Sera”, raportoi se “nje grup i madh i delegacionit shqiptar, sapo ka mundur, ia ka mbathur per ne Liguria. Jo per te pare detin, por per kazinone e Sanremos”, deklaroi ne ate kohe zedhenesja e PD-se. Partia Demokratike e denoncoi ashper kete skandal te rende dhe e cilesoi sjelljen e delegacionit shqiptar si te papergjegjshem. “Mbathja nga punimet e ketij samiti te rendesishem per te shkuar ne kazino, tregon arrogancen e qeverisjes se vendit, qe nuk ndalet para asnje lloj etike dhe norme zyrtare”, tha zedhenesja e PD-se.
Reagimi i Kodhelit
Por menjehere pas akuzave te PD-se, ka reaguar edhe ministrja e Mbrojtjes, Mimi Kodheli, e cila mohoi akuzat, duke thene se Shqiperia nuk eshte anetare e ketij forumi dhe nuk ka pasur delegacion ne Milano. Ndersa i kerkoi gazetes italiane “Corriere della Sera” dhe Partise Demokratike, qe te pergenjeshtrojne lajmin, duke i paralajmeruar se do te perballen me ligjin per kete çeshtje. Por pjese e kercenimit te Kodhelit, do te beheshin edhe mediat shqiptare qe publikuan lajmin e raportuar nga e perditshmja italiane. “Ne jemi mesuar tashme me nje opozite teresisht te deshperuar, e cila kapet pas lajmeve dhe shpifjeve false, qe per fat te keq ndonjehere edhe ndonje gazete si ‘Corriere della Sera’ nxjerr. Per fat te keq, opozita jone as nuk degjon dhe as nuk shikon sa here qe ka lajme te mira per Shqiperine dhe shqiptaret. Zyra ime, nderkohe, eshte duke pergatitur padine per lajmin e publikuar nga ‘Corriere della Sera’. Jam shume e bindur, se qe te gjithe e dini qe Shqiperia, per fat te keq, nuk eshte pjese e atij samiti, i cili eshte mes BE-se dhe vendeve te Azise. Shqiperia s’ka qene pjese dhe nuk ka pasur asnje delegacion shqiptar pjesemarres atje. Nderkohe, i kerkojme si gazetes “Corriere della Sera”, ashtu edhe mediave shqiptare qe kane publikuar kete lajm, te bejne pergenjeshtrimin ose ne te kundert do te perballen me pasojat ligjore per shpifje, proces me te cilin perfaqesuesit tane ligjore po merren”, thuhet ne deklaraten e ministres se Mbrojtjes.
Konsullja shqiptare ne Itali
“Lajmi i pavertete i ‘Corriere della Sera’ cenon imazhin e vendit”
Pas lajmit te publikuar nga gazeta “Shqip”, e cila ishte referuar gazetes italiane “Corriere della Sera”, qe shkruante se nje pjese e delegacionit shqiptar pjesemarres ne Samitin Europe-Azi vershuan drejt kazinove, konsullja e vendit tone ne Itali, Luljeta Çobani, do t’i drejtohej drejtorit te kesaj gazete, ku permes nje letre kerkoi pergenjeshtrim te ketij lajmi, pasi, sipas saj, vendi yne nuk ka qene pjesemarres ne kete samit. “Ky lajm nuk u pelqye aspak nga une i nenshkruari, dhe aq me shume nga perfaqesuesit e qeverise se Republikes se Shqiperise dhe institucionet e saj. Ne fakt, ju bej me dije se Republika e Shqiperise nuk ishte e pranishme ne takimin Europe–Azi. Per kete arsye, lajmi i shperndare eshte i pavertete dhe i pabaze”, thuhet ne letren e konsulles. Sipas saj, ky lajm cenon imazhin e vendit tone. “Edhe me shume eshte permbajtja e fjalise se mesiperme, tejet cenuese per imazhin dhe dinjitetin e personave ketu te permendur, per çdo vend te cilit do i perkisnin apo i perkasin ne rast se lajmi nuk perkon me te verteten”, argumenton Çobani.
Mimi Kodheli
“Jemi mesuar tanime me nje opozite komplet te deshperuar, e cila kapet pas lajmeve dhe shpifjeve false. Per fat te keq, opozita jone as nuk degjon as nuk shikon sa here qe ka lajme te mira per Shqiperine”
Gazeta “Shqip”
Lajmi per zyrtaret qe shkuan ne kazino u botua fillimisht nga gazeta “Shqip”. Gazeta citonte artikullin e te perditshmes italiane “Corriere della Sera”, te gazetarit Andrea Calli, qe raportonte prapaskenat gjate aktivitetit “Asia-Europe-Meeting” (Takimi Azi-Europe)
Selia blu
“Mbathja nga punimet e ketij samiti te rendesishem per te shkuar ne kazino, tregon arrogancen e qeverisjes se vendit, qe nuk ndalet para asnje lloj etike dhe norme zyrtare”
Samiti sipas “Corriere”-s
Gazeta “Corriere della Sera” raportoi se “nje grup i madh i delegacionit shqiptar, sapo ka mundur, ia ka mbathur per ne Liguria. Jo per te pare detin, por per kazinone e Sanremos”.
Marre nga Gazeta Shqip
als_Latn als_Latn als_Latn als_Latn als_Latn als_Latn vec_Latn als_Latn swh_Latn als_Latn als_Latn als_Latn als_Latn als_Latn als_Latn als_Latn als_Latn